Taktart

Takt (fra gresk tatto eller tasso = «stille opp», «ordne på geledd») eller taktart er i musikken en rytmisk inndeling av betonte og ubetonte slag. Ordet takt beskriver egentlig selve inndelingen, men brukes også som benevnelse på hvor mange slag som inngår i takten («dette stykket går i firetakt»). Taktarten angis med en taktartsangivelse som viser antallet slag per takt samt den rytmeverdien som utgjør slaget. For å lette notelesingen, avgrenses taktene med loddrette taktstreker. Alle takter i samme taktart inneholder til sammen like mye i verdi.

Takt er ikke det samme som rytme, men en måte å beskrive enkelte typer rytme på.

Kilder 
 Benestad, Finn: Musikklære, Tano A/S (1983), ISBN 82-518-2126-6

Musikkteori
Musikknotasjon